***Elementi praćenja uspjeha i kriteriji ocjenjivanja učenica i učenika su rađeni temeljem preporuke Županijskog stručnog vijeća profesora povijesti srednjih škola grada Zagreba održanoga 15. rujna 2016. godine u Prirodoslovnoj školi Vladimira Preloga. Kriteriji ocjenjivanja su usvojeni na stručnom aktivu Škole održanom 25. kolovoza 2017. godine.***

**Za prve i druge razrede:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Elementi praćenja uspjeha i ocjenjivanja učenica i učenika**:** | IX. | X. | XI. | XII. | I. | II. | III. | IV. | V. | VI. | Zaključna ocjena |
| Poznavanje činjenica i pojmova |  |  |  |  |  |  |  |  |  |  |  |
| Snalaženje u vremenu i prostoru |  |  |  |  |  |  |  |  |  |  |  |
| Uzročno posljedične veze |  |  |  |  |  |  |  |  |  |  |  |

**1. Poznavanje činjenica i pojmova** (poznavanje događaja, činjenica, procesa, pojava, pojmova i osoba iz opće i nacionalne povijesti),

**2. Snalaženje u vremenu i prostoru** (poznavnje povijesne kronologije, povijesnoga kontinuiteta, uporaba povijesnog zemljovida, kreiranje povijesnih

zemljovda i rad na njima, poznavanje povijesnih izvora, razumijevanje povijesnih pojava i procesa u kontekstu vremena i

prostora)

**3. Uzročno posljedične veze** (uočavanje i razumijevanje kauzalnosti, povijesnoga kontinuiteta i društvenih promjena te razvijanje kritičkoga mišljenja).

**Za treće i četvrte razreda:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Elementi praćenja uspjeha i ocjenjivanja učenica i učenika**:** | IX. | X. | XI. | XII. | I. | II. | III. | IV. | V. | VI. | Zaključna ocjena |
| Poznavanje činjenica i pojmova |  |  |  |  |  |  |  |  |  |  |  |
| Snalaženje uvremenu i prostoru |  |  |  |  |  |  |  |  |  |  |  |
| Uzročno posljedične veze i praćenje povijesnih procesa |  |  |  |  |  |  |  |  |  |  |  |

**1. Poznavanje činjenica i pojmova** (poznavanje događaja, činjenica, procesa, pojava, pojmova i osoba iz opće i nacionalne povijesti),

**2. Snalaženje u vremenu i prostoru** (poznavnje povijesne kronologije, povijesnoga kontinuiteta, uporaba povijesnog zemljovida, kreiranje povijesnih

zemljovda i rad na njima, poznavanje povijesnih izvora, razumijevanje povijesnih pojava i procesa u kontekstu vremena i

prostora)

**3.** **Uzročno posljedične veze i praćenje povijesnih procesa** (uočavanje i razumijevanje kauzalnosti, povijesnoga kontinuiteta i društvenih promjena,

civilizacijsko- povijesnih procesa i razvijanje kritičkoga mišljenja).

**Domaće zadaće, radni zadaci i odnos prema radu:**

Učenice/učenici dobivaju kontinuirano zadaće (odgovaranje na pitanja, izrade lenti vremena, kronoloških tablica, analize izvora i povijesnih zemljovida, interpretacije i  prezentacije tematskih radnih zadataka, kraći esejski tematski zadaci). Domaće zadaće i drugi radni zadaci se ocjenjuju, a ocjene se upisuje u element praćenja i ocjenjivanja kojemu domaća zadaća tematski pripada: poznavanje činjenica, snalaženje u prostoru i vremenu ili uzročno posljedične veze. Opći odnos prema radu se unosi pod rubriku Napomene u vidu komentara učeničkog individualnog odnosa prema radu.

**Oblici provjeravnja znanja učenica i učenika: a) pismeno** (2-4 pisane provjere godišnje koje se provode nakon obrađenih i uvježbanih nastavnih sadržaja

nastavnih cjelina ili njihovih dijelova koje su najavljene su na početku svakog polugodišta, a uoči

pisane provjere učenici se obavijeste o opsegu sadržaja i načinu provođenja u propisanom

zakonskom roku.

U slučaju neočekivanih rezultata pisane provjere potrebno je utvrditi uzroke neuspjeha i ponoviti

pisanu provjeru u redovitoj nastavi uz prethodno informiranje razrednice/razrednika i stručne

službe škole.

**b) usmeno** (kontinuirano provjeravanje i ocjenjivanje obrađenih nastavnh sadržaja na svakom satu tijekom

nastavne godine).

Svaka provjera znanja, bez obzira na oblik, rezultira jednom, dvijema ili trima ocjenama; za poznavanje činjenica i pojmova, snalaženje u prostoru i vremenu te za uzročno posljedične veze.

**Diferenciranje ocjene po elementima praćenja uspjeha - kriteriji ocjenjivanja učenica i učenika**

|  |  |
| --- | --- |
|  | **1. POZNAVANJE ČINJENICA I POJMOVA**  **(**poznavanje događaja, činjenica, procesa, pojava, pojmova i osoba iz opće i nacionalne povijesti**)** |
| Odličan (5): | **Zna sve tražene povijesne događaje, činjenice i pojmove te ih samostalno i cjelovito interpretira. Dodatna nastavnikova pitanja prihvaća poticajnima. Primjenjuje korelativnost povijesnih znanja sa znajima drugih nastavnih predmeta.** |
| Vrlo dobar (4): | **Zna** **većinu povijesnih događaja, pojava, pojmova, osoba i činjenica te ih producira uz manju pomoć nastavnika. Primjenjuje korelativnost sa sadržajima drugih nastvanih predmeta uz nastavnikova poticajna pitanja.** |
| Dobar (3): | **Prepoznaje najvažnije i pojedine događaje, pojave, pojmove, osobe i činjenice te ih producira uz čestu pomoć i potpitanja nastavnika. Samo uz pomoć nastavnika povezuje povijesne sadržaje sa sadržajima drugih nastavnih predmeta.** |
| Dovoljan (2): | **Prisjeća se i nepovezano producira glavne povijesne događaje, pojave, pojmove, osobe i činjenice uz naglašenu nastvanikovu pomoć i potpitanja. Ni uz pomoć nastavnika ne povezuje povijesne sadržaje sa sadržajima drugih nastavnih predmeta.** |
| Nedovoljan (1): | **Učenica/učenik nije dosegla/ao minimalni standard poznavanja događaja, pojava, pojmova, osoba i činjenica. Izjavljuje da nije spremna/spreman te ne sudjeluje u nastavnome radu** |

|  |  |
| --- | --- |
|  | **2. SNALAŽENJE U VREMENU I PROSTORU**  **(**poznavnje povijesne kronologije, povijesnoga kontinuiteta, uporaba povijesnog zemljovida, kreiranje povijesnih zemljovda i rad na njima, poznavanje povijesnih izvora, razumijevanje povijesnih pojava i procesa u kontekstu vremena i prostora**)** |
| Odličan (5): | **Pronalazi sve potrebne podatke na zemljovidu i legendi, cjelovito rješava i razumije pitanja kronološkog redanja te razumije i argumentira povijesni kontinuitet u domenama vremenosti i prostornosti; povezuje povijesne izvore s njihovim vremensko-prostorim nastankom. Cjelovito kreira i interpretira samostalne radne zadatke i pisane radove.** |
| Vrlo dobar (4): | **Pronalazi većinu podatke na zemljovidu i legendi, rješava pitanja kronološkog redanja te povezuje povijesne izvore s njihovim vremensko-prostorim nastankom, argumentira povijesni kontinuitet u domenama vremenosti i prostornosti uz rijetku pomoć nastavnika. Cjelovito kreira i interpretira samostalne radne zadatke i pisane radove uz manje propuste.** |
| Dobar (3): | **Pronalazi samo važnije i pojedine podatke na zemljovidu i legendi, necjelovito rješava pitanja kronološkog redanja te slabije povezuje povijesne izvore s njihovim vremensko-prostorim nastankom; ne argumentira povijesni kontinuitet u domenama vremenosti i prostornosti, ali ga prepoznaje. Kereira i interpretira samostalne radnee zadatke i pisane radove uz veće propuste.** |
| Dovoljan (2): | **Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog redanja te neuspješno povezuje povijesne izvore s njihovim vremensko-prostorim nastankom; ne razumije i ne argumentira povijesni kontinuitet u domenama vremenosti i prostornosti.** |
| Nedovoljan (1): | **Ni uz nastavnikovu pomoć ne uočava podatke na zemljovidu i legendi, ne rješava pitanja kronološkog redanja te ne povezuje povijesne izvore s njihovim vremensko-prostorim nastankom. Učenica/učenik nije dosegla/ao minimalni standard snalaženja u prostoru i vremenu. Izjavljuje da nije spremna/spreman te ne sudjeluje u nastvanome radu.** |

**Za prve i druge razrede:**

|  |  |
| --- | --- |
|  | **3. UZROČNO POSLJEDIČNE VEZE**  **(**uočavanje, razumijevanje i interpretacija kauzalnosti, povijesnoga kontinuiteta i društvenih promjena,  te razvijanje kritičkoga mišljenja**)** |
| Odličan (5): | **U cijelosti uočava, razumije i interpretira uzročno-posljedične odnose, povijesni kontinuitet i društvene promjene te ih kritički argumentira.** |
| Vrlo dobar (4): | **Uočava, razumije i interpretira uzročno-posljedične odnose, povijesni kontinuitet i društvene promjene te ih kritički argumentira uz manju nastavnikovu pomoć.** |
| Dobar (3): | **Uočava, razumije i interpretira uzročno-posljedične odnose, povijesni kontinuitet i društvene promjene te ih kritički argumentira uz čestu nastavnikovu pomoć i stimulativna potpitanja.** |
| Dovoljan (2): | **Ne uočava, djelomično razumije i samo prepoznaje uzročno-posljedične odnose, povijesni kontinuitet i društvene promjene te ih nije u stanju kritički argumentira ni uz nastavnikovu pomoć.** |
| Nedovoljan (1): | **Ne uočava, ne razumije i ne prepoznaje uzročno-posljedične odnose, povijesni kontinuitet i društvene promjene te ih nije u stanju kritički argumentirati ni uz nastavnikovu pomoć. Izjavljuje da nije spremna/spreman te ne sudjeluje u nastvanome radu.** |

**Za treće i četvrte razrede:**

|  |  |
| --- | --- |
|  | **3. UZROČNO POSLJEDIČNE VEZE I PRAĆENJE POVIJESNIH PROCESA**  **(**uočavanje, razumijevanje i interpretacija kauzalnosti, povijesnoga kontinuiteta i društvenih promjena,  civilizacijsko- povijesnih procesa i razvijanje kritičkoga mišljenja**)** |
| Odličan (5): | **U cijelosti uočava, razumije i interpretira uzročno-posljedične odnose, povijesni kontinuitet i društvene promjene,**  **civilizacijsko-povijesne procese te ih kritički argumentira.** |
| Vrlo dobar (4): | **Uočava, razumije i interpretira uzročno-posljedične odnose, povijesni kontinuitet i društvene promjene, civilizacijsko-povijesne procese te ih kritički argumentira uz manju nastavnikovu pomoć.** |
| Dobar (3): | **Uočava, razumije i interpretira uzročno-posljedične odnose, povijesni kontinuitet i društvene promjene, civilizacijsko-povijesne procese te ih kritički argumentira uz čestu nastavnikovu pomoć i stimulativna potpitanja.** |
| Dovoljan (2): | **Ne uočava, ne razumije i samo prepoznaje uzročno-posljedične odnose, povijesni kontinuitet i društvene promjene, civilizacijsko-povijesne procese te ih nije u stanju kritički argumentira ni uz nastavnikovu pomoć.** |
| Nedovoljan (1): | **Ne uočava, ne razumije i ne prepoznaje uzročno-posljedične odnose, povijesni kontinuitet i društvene promjene, civilizacijsko-povijesne procese te ih nije u stanju kritički argumentirati ni uz nastavnikovu pomoć. Izjavljuje da nije spremna/spreman te ne sudjeluje u nastvanome radu.** |

**Praćenje rada učenika opisnom ocjenom:**

U rubrici *bilješke/napomene* u imeniku se upisuju :

* datumi pisanih provjera te broj ostvarenih/broj mogućih bodova na pisanoj provjeri,
* datum i naziv cjelina koja se usmeno provjeravaju, datum i nazivi učeničkih radnih zadataka, domaće zadaće i analize kroz periode tromjesječja,
* osvrt na aktivnost učenika na satu, interes za nastavne sadržaje, odnos prema radu te nastavnu i odgojnu suradnja sa razrednom cjelinom i nastavnikom: naglašeni interes, zainteresiran/a, aktivna/aktivan, ne pokazuje interes, problemi u odgojnom odnosu…

|  |
| --- |
| **KRITERIJI VREDNOVANJA ZA PISANE OBLIKE PROVJERE** |
| Nedovoljan 0 – 50 % |
| Dovoljan 51 – 62% |
| Dobar 63 – 79 % |
| Vrlo dobar 80 – 90% |
| Odličan 91 – 100% |

Navedeni omjer se može, u slučaju specifičnih rezultata pisanih provjera, prilagoditi ostvarenom uspjehu razrednog odjela po pojedinačnoj pisanoj provjeri.

**ISPRAVAK NEGATIVNIH OCJENA**

Negativna ocjena dobivena pismenom ili usmenom provjerom za neki od elemenata praćenja uspjeha i ocjenjivanja učenica i učenika ispravlja se za svaki od tih elemenata posebno usmenim ili pismenim putem.

**ZAKLJUČIVANJE OCJENA**

Zaključne ocjene proizlaze na temelju svih ocjena dobivenih tijekom nastavne godine i na temelju bilješki o učeniku u rubrici Bilješke/*Napomene*. Iako je najčešće, nije nužno rezultat aritmetičke sredine. Na to utječu bilješke o učeničkom odgojno-obrazovnom radu tijekom nastavne godine.

**A) LITERATURA ZA UČENICE I UČENIKE PRVIH RAZREDA:**

1. Damir Mijatović: Povijest 1, udžbenik za 1. razred gimnazije, Alfa, Zagreb, 2009. - 2014.

2. Povijesni zemljovid (po osobnom izboru)

**B) LITERATURA ZA UČENICE I UČENIKE DRUGIH RAZREDA:**

1. H. Petrić, G. Ravančić: Povijest 2, udžbenik za drugi razred gimnazije, Meridijani, Zagreb, 2016.

2. Povijesni zemljovid (po osobnom izboru)

**C) LITERATURA ZA UČENICE I UČENIKE TREĆIH RAZREDA:**

1 . Ž. Holjevac, H. Petrić: Povijest 3, udžbenik za 3. razred gimnazije, Meridijani, Samobor, 2016.

2. Povijesni zemljovid (po osobnom izboru)

**D) LITERATURA UA UČENICE I UČENIKE ČETVRTIH RAZREDA:**

1. Hrvoje Petrić, Jakša Raguž, Povijest IV. udžbenik povijesti za 4. razred gimnazije, Meridijani, Zagreb, 2016.

2. Povijesni zemljovid (po osobnom izboru)

**CILJ I ZADACI NASTAVE POVIJESTI:**

**CILJ:** Cilj je poučavanja i učenja povijesti **u prvom razredu gimnazije** je razvijati učeničku sposobnost povijesnog razmišljanja i širenje

temeljnih povijesnih znanja o ljudima, narodima, civilizacijama i državama od početaka postanka čovjeka kroz Pretpovijesno razdoblje te Stari vijek sve do

njegova kraja. Cilj poučavanja nastavnog predmeta je učeničko poznavanje, razumijevanje i kritičko vrednovanje važnih pojmova, događaja, pojedinaca,

društvenih, političkih, kulturnih i gospodarskih odnosa i pokreta tijekom tih doba povijesti.

Cilj je poučavanja i učenja povijesti **u drugom razredu gimnazije** je razvijati učeničku *sposobnost povijesnog razmišljanja* i širenje *temeljnih povijesnih*

*znanja* o povijesti Europe, svijeta i Hrvatske kroz razdoblja srednjega vijeka i ranoga novoga vijeka od V. do XVIII. stoljeća. Cilj poučavanja nastavnog

predmeta povijest u drugom razredu gimnazije je učeničko poznavanje i razumijevanje važnih događaja, pojedinaca, procesa te pojava kroz razdoblja

srednjega i ranoga novoga vijeka.

Cilj je poučavanja i učenja povijesti **u trećem razredu gimnazije** je razvijati učeničku *sposobnost povijesnog razmišljanja* i širenje *temeljnih povijesnih*

*znanja* o povijesti svijeta, Europe i Hrvatske kroz XVII. i XIX. stoljeće. Cilj poučavanja nastavnog predmeta je učeničko poznavanje i razumijevanje važnih

događaja, pojedinaca, društvenih grupa i pokreta, procesa te pojava kroz XVIII. I XIX. stoljeće.

Cilj je poučavanja i učenja povijesti **u četvrtom razredu gimnazije** je razvijati učeničku *sposobnost povijesnog razmišljanja* i širenje*temeljnih povijesnih*

*znanja* o povijesti svijeta, Europe i Hrvatske kroz XX. I XXI. stoljeće. Cilj poučavanja nastavnog predmeta povijest je učeničko poznavanje i razumijevanje

važnih događaja, pojedinaca, društvenih grupa i pokreta, procesa te pojava kroz XX. I XXI. stoljeće.

Korištenjem i razumijevanjem koncepta vremenosti i prostornosti, kauzaliteta, kontinuiteta i promjena učenice u učenici stvaraju osobne stavove te su

ih sposobni iznositi, argumentirati i vrednovati.

Stečene spoznaje i vještine kroz nastavu povijesti usmjerene su na težnju da ih učenice i učenici usmjeravaju u svome životnom postojanju i djelovanju

prema općim humanističkim principa i demokratskim načelima današnjice.

**ZADACI:**

**1. Usvajanje temeljnih povijesnih znanja**

*a. poznavanje najvažnijih* č*injenica, pojmova, događaja, povijesnih osoba…*

*b. razumijevanje povijesnih procesa*

**2. Razvijanje sposobnosti kritičkoga povijesnoga mišljenja:**

1. kronološkog mišljenja

2. razumijevanja povijesne naracije

3. analize povijesnih izvora, povezivanje s događajima te njihova interpretacija

4. povijesno istraživanje

5. analiza kontroverznih povijesnih tema i stvaranje osobnih stavova

**Mjesto održavanja:** učionica i izvan učionice (muzeji grada Zagreba i okolice)